Zadatak 1

Grigor Vitez

KAKO ŽIVI ANTUNTUN

U desetom selu  
Živi Antuntun.  
U njega je malko  
Neobičan um.

On posao svaki  
Na svoj način radi.  
Jaja za leženje  
On u vrtu sadi.

Kad se jako smrači,  
On mrak grabi loncem.  
Razlupano jaje  
On zašiva koncem.

Dal' je jelo slano  
On to uhom sluša.  
A ribu da pjeva   
Naučiti kuša.

Na livadu tjera  
Bicikl da pase.  
Da mu miše lovi,  
On zatvori prase.

Guske sijenom hrani,  
Snijegom soli ovce.  
A nasadi kvočku  
Da mu leže novce.

Kad kroz žito ide  
On sijeda u čun.  
Sasvim na svoj način  
Živi Antuntun.

Zadatak 2

Ferenc Molnar

Junaci Pavlove ulice

Dječaci Pavlove ulice imali su svoje mjesto - grund gdje su se igrali. Dječaci iz druge ulice htjeli su im oduzeti grund. Boka, predsjednik družbe Pavlove ulice je naslutio da im žele oduzeti njihovo mjesto za loptanje, pa su on Nemescek i još nekoliko dječaka išli špijunirati dječake iz druge ulice. Boka je vidio da ih je Gereb izdao jer se dogovarao s Ferijom Atzom - dječakom iz druge ulice koje je najbolje vrijeme za rat. Drugi dan Nemescek je opet špijunirao Ferija Atza, a oni su ga bacili u jezero. Gereba je Feri Atz izbacio iz njegove grupe, pa je htio da ga Boka opet primi u njegovu družinu. Pomirili su se ali u taj čas došli su Paszori da se dogovore kad će biti rat. Nemescek se prehladio i bio je jako bolestan. Dječaci Pavlove ulice borili su se s Ferijom Atzom i ostalim dječacima za grund. Nemescek je došao pomoći dječacima, pa su pobijedili. Kad je bitka završila Boka je odmah odveo Nemesceka kući. Već drugog dana Nemescek je umro. Svi su bili tužni. Boka je drugi dan saznao da će se na grundu sagraditi kuća. To ga je još više rastužilo, jer je Nemescek govorio da će umrijeti za domovinu.

Zadatak 3

Ivan Cankar

Studirao je na Visokoj tehničkoj školi u Beču i potpuno se posvetio književnosti. U slovenskoj književnosti javio se pjesmama i zbirkom *Erotika*, koja je ozlojedila konzervativne krugove te je ljubljanski biskup otkupio cijelu zbirku i dao je spaliti.

Jedan je od tvoraca slovenske moderne, u suvremenom političkom životu bio je angažiran kao socijaldemokrat, a njegove političke ideje našle su odraza u svim njegovim djelima. Tematski je obuhvatio sve slojeve slovenskog društva: od seljaka do inteligencije, a stilom varira od [neoromantičkog](http://hr.wikipedia.org/w/index.php?title=Neoromantizam&action=edit&redlink=1" \o "Neoromantizam (stranica ne postoji)) do [naturalističkog](http://hr.wikipedia.org/wiki/Naturalizam). Glavne su karakteristike njegovih proza i drama oštra psihološka i sociološka analiza.

Zadatak 4

Pokretanje aplikacije za obradu – uređivanje teksta

Postoji nekoliko načina za pokretanje Microsoft Worda, ovisno od računala na kojemu se radi, odnosno o načinu na koji je načinu na koji je Word postavljen na računalo.

* Pokretanje Worda iz izbornika Start/ podizbornika Svi programi:

1. Odaberite izbornik Start
2. Povucite pokazivač miša na grupu Svi programi
3. U novom izborniku potražite naredbu Microsoft Office, stavite pokazivač miša na naredbu Microsoft Office 2010 i lijevim gumbom je odaberite

* Pokretanje Worda preko ikone na radnoj površini.

Zadatak 5

Zagreb

Zagreb je glavni grad Republike Hrvatske, i najveći grad u Hrvatskoj po broju stanovnika. Povijesno gledano, Zagreb je izrastao iz dva naselja na susjednim brdima, Gradeca i Kaptola, koji čine jezgru današnjeg Zagreba, njegovo povijesno središte.

Zagreb danas predstavlja upravno, gospodarsko, kulturno, prometno i znanstveno središte Hrvatske. Položajem i kulturom spada u gradove Srednje Europe.

O postanku imena grada Zagreba postoje različite teorije. Ime je neosporno hrvatskog podrijetla. Čak i latinsko ime Zagabria upućuje na to da je ta lokacija još u srednjem vijeku bila zaštićena grabom ili opkopom.

Po jednim se izvodi se od glagola zagrepsti/odnosno ukopati. Po drugim se dovodi u svezu sa starim hrvatskim imenom za obalu "b(e)reg" koju i danas koriste u krašićkom kraju. U Krašiću Zagreb nazivaju Zabreg.

Zagreb se nalazi u kontinentalnoj središnjoj Hrvatskoj, na južnim obroncima Medvednice te na obalama rijeke Save. Nalazi se na nadmorskoj visini od 122 metara (Zrinjevac). Povoljan zemljopisni smještaj na jugozapadnom kutu Panonske nizine, između alpske, dinarske, jadranske i panonske regije, uzrok je činjenici da se Zagreb nalazi na prometno čvorištu puteva između Srednje i Jugoistočne Europe te Jadranskog mora.

Klima u Zagrebu je umjerena kontinentalna. Ljeta su vruća i suha s prosječnim temperaturama od 20 0 C, dok su zime hladne s prosječnim temperaturama od 1 0 C.